CELEX: 62008TN0248
Language: et
Date: 2008-06-23 00:00:00
Title: Kohtuasi T-248/08 P: 23. juunil 2008 esitatud apellatsioonkaebus Avaliku Teenistuse Kohtu 16. aprilli 2008 . aasta otsuse peale kohtuasjas F-73/07: Doktor versus nõukogu

30.8.2008   
            
            
               ET
            
            
               Euroopa Liidu Teataja
            
            
               C 223/52
            
         23. juunil 2008 esitatud apellatsioonkaebus Avaliku Teenistuse Kohtu 16. aprilli 2008. aasta otsuse peale kohtuasjas F-73/07: Doktor versus nõukogu
   (Kohtuasi T-248/08 P)
   (2008/C 223/91)
   Kohtumenetluse keel: prantsuse
   Pooled
   
      Apellant: Frantisek Doktor (Bratislava, Slovakkia) (esindajad: advokaadid S. Rodrigues ja C. Bernard-Glanz)
   
      Teine menetluspool: Euroopa Liidu Nõukogu
   Hageja nõuded
   
               —
            
            
               tühistada Euroopa Liidu Avaliku Teenistuse Kohtu 16. aprilli 2008. aasta otsus kohtuasjas F-73/07;
            
         
               —
            
            
               rahuldada hageja poolt esimeses kohtuastmes esitatud tühistamis- ja hüvitisenõuded;
            
         
               —
            
            
               mõista esimese kohtuastme kostjalt välja kõik tühistamishagi ja apellatsioonkaebusega seotud kohtukulud.
            
         Väited ja peamised argumendid
   Apellant palub käesolevas apellatsioonkaebuses tühistada Avaliku Teenistuse Kohtu 16. aprilli 2008. aasta otsus kohtuasjas F-73/07: Doktor vs. nõukogu, millega jäeti rahuldamata nõue, millega apellant taotles esiteks nõukogu poolt tehtud otsuse apellandi vallandamise kohta katseaja lõpus tühistamist ning teiseks temale väidetavalt tekitatud professionaalse, rahalise ja moraalse kahju hüvitamist.
   Oma apellatsioonkaebuses toetuseks väidab apellant esiteks, et Avaliku Teenistuse Kohus i) moonutas teatud tõendeid, rajades paljud oma järeldused temale esitatud toimikumaterjalide ebatäpsele sisulisele hindamisele; ii) rikkus apellandi kaitseõigust, jättes arvestamata paljud tema esitatud tõendid või väited, või ei vastanud neile; iii) kohaldas kahel korral valesti õigusnormi, tõlgendades ühenduse õigust, mis puudutab apellandi õigust lõpetada oma katseaeg tavalistel tingimustel ja juhatuse võimalust täiendada huve kahjustava akti põhjendust ühenduste kohtus toimuva kirjaliku menetluse käigus.